Pectínidos (orde)

A dos **pectínidos** (***Pectinida***) é unha orde de moluscos bivalvos, da subclase dos pteriomorfios.

Comprende numerosas especies mariñas de tamaño de mediano a grande, vulgarmente coñecidas como vieiras e outras similares.
 
Crese que comezaron a súa evolución no ordovícico medio tardío; moitas especies, por suposto, seguen vivindo na actualidade.

## Taxonomía 
### Descrición 
A orde foi descrita en 1854 polo naturalista inglés John Edward Gray.

### Nota taxonómica 
As familias dos *Pectinida* foron durante moito tempo integradas na orde dos ostreoides (*Ostreoida*), que comprende as ostras. Pero, en 2010, unha proposta dun novo sistema de clasificación dos bivalvos foi publicada por Bieler, Carter & Coan, incluíndo a orde *Pectinida* Gray, 1854.

### Superfamilias 
Segundo o WoRMS, a orde comprende as seguintes superfamilias:
* *Anomioidea* Rafinesque, 1815
* *Dimyoidea* P. Fischer, 1886
* *Pectinoidea* Rafinesque, 1815
* *Plicatuloidea* Gray, 1854

## Características 
[miniatura|290px|Os [ollos son visíbeis en forma de puntos negros brillantes no bordo do manto, como nesta vieira coas valvas entreabertas.]]

Trátase de bivalvos de cuncha semicircular, xeralmente decorada con costelas radiais (que algunhas veces desenvolven espiñas, especialmente na familia dos espondílidos (*Spondylidae*).

En xeral, unha valva, a inferior, é case plana, e a outra, a superior, máis avultada.

O manto (ás veces moi vistoso) está bordeado, ao longo da súa apertura, por unha serie de ollos bastante sofisticados, que permiten a moitas especies con capacidade de movemento (como as do xénero *Pecten*) movérense cara a un lugar seguro ou fuxiren dunha ameaza.

Como a maioría dos bivalvos, estes animais aliméntanse filtrando a auga de mar a través de órganos especializados, da que extraen o plancto, que dirixen cara aos seus estómagos.

Algunhas especies son explotadas comercialmente (e son moi apreciadas gastronomicamente), como as vieiras (*Pecten maximus*) e outras especies do seu xénero, como *Pecten jacobaeus*.

## Galería de imaxes 

Aequipecten opercularis MHNT CON 2003 1171 de Roquemaurel.jpg|*Aequipecten opercularis*
ヒオウギガイ (桧扇貝、Noble scallop) Chlamys nobilis3.jpg|*Chlamys nobilis*
Concha de Vieira.JPG|*Pecten maximus*
Naturalis Biodiversity Center - RMNH.MOL.322932 - Plicatula plicata (Linnaeus, 1767) - Plicatulidae - Mollusc shell.jpeg|*Plicatula plicata*
Pododesmus squamula.jpg|*Pododesmus squamula*

## Notas 
## Véxase tamén 
### Bibliografía 
* Bieler, R., Carter J. G. & Coan E .V. (2010): "Classification of Bivalve families". En: Bouchet P. & Rocroi J.-P. (2010): "Nomenclator of Bivalve Families". *Malacologia* **52** (2): 1-184.
* Bieler, R.; Mikkelsen, P. M.; Collins, T. M.; Glover, E. A.; González, V. L.; Graf, D. L.; Harper, E. M.; Healy, J.; Kawauchi, G. Y.; Sharma, P. P.; Staubach, S.; Strong, E. E.; Taylor, J. D.; Tëmkin, I.; Zardus, J. D.; Clark, S.; Guzmán, A.; McIntyre, E.; Sharp, P. & Giribet, G. (2014): "Investigating the Bivalve Tree of Life – an exemplar-based approach combining molecular and novel morphological characters". *Invertebrate Systematics* '*28* (1): 32-115.
* Lemer, Sarah; Vanessa L. González, Rüdiger Bieler & Gonzalo Giribet (2016): "Cementing mussels to oysters in the pteriomorphian tree: a phylogenomic approach". *Proceedings of the Royal Society B (Biological Sciences)* **283** (1833)

### Outros artigos 
* Bivalvos